Fl-MCAST ta’ Raħal Ġdid, ġiet imnedija l-app u s-sit elettroniku magħmula kompletament mill-istudenti b’għan li tindirizza waħda mill-aktar problemi fis-soċjeta’ tagħna – il-vjolenza domestika. Net News tkellem ma’ Robert Cassar Pace dwar din l-inizjattiva tiegħu biex tinforma u tqajjem kuxjenza dwar it-tipi differnti ta’ vjolenza domestika – flimkien ma’ appell u għajnuna biex min hu għaddej minn żminijiet diffiċli jagħmel kuraġġ u jsib l-għajnuna. Din il-website u l-app hi aċċessibli għal kulħadd, u waħda mill-miri tagħha hi li tolqot faxxa sħiħa ta’ nies u jkunu jistgħu jsibu informazzjoni utli dwar aġir aggressiv u mal-vjolenza domestika. Istituti oħra fl-MCAST ukoll ipparteċipaw fil-ġlieda kontra l-vjolenza domestika fejn ġabru ammont ta’ rigali u tawhom lil tfal li huma vittmi tal-vjolenza domestika, u li bħalissa jinsabu f’istituzzjonijiet tal-Knisja.